text: মোঃ কোরবান আলী (১৯২৪-২৩ জুলাই ১৯৯০) যিনি এম কোরবান আলী নামেও পরিচিত। ছিলেন বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদের ৩য় ডেপুটি স্পিকার হিসেবে দায়িত্ব পালন করেন।
  
  জন্ম ও শিক্ষাজীবন 
  তিনি ১৯২৪ সালে জন্মগ্রহণ করেন। তিনি ১৯৪৭ সালে ঢাকা বিশ্ববিদ্যালয় থেকে অর্থনীতিতে এমএ ডিগ্রি লাভ করেন। ১৯৫০ সালে ঢাকা বিশ্ববিদ্যালয় থেকে বিএল ডিগ্রি লাভের পর তিনি ঢাকা জেলা আদালতে আইন ব্যবসা শুরু করেন।
  
  কর্মজীবন 
  তিনি প্রথমে হাই কোর্ট এবং পরবর্তীতে বাংলাদেশের সর্বোচ্চ্য আইন ব্যবস্থা সুপ্রিম কোর্টের আইনজীবী হিসেবে নিযুক্ত ছিলেন।
  
  রাজনৈতিক জীবন 
  এম কোরবান আলী ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি যুক্তফ্রন্টের মনোনয়নে তিনি পূর্ববঙ্গ পরিষদের সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-৬ আসন থেকে সংসদ সদস্য নির্বাচিত হন। বাকশালের তথ্য ও বেতার মন্ত্রী ছিলেন।
  
  ৭ মে ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মুন্সিগঞ্জ-২ আসন থেকে সংসদ সদস্য নির্বাচিত হন। পরবর্তীতে হুসেইন মুহম্মদ এরশাদের সময়ে ডেপুটি স্পিকার ও বিভিন্ন মন্ত্রণালয়ের মন্ত্রী।
  
  মৃত্যু 
  
  কোরবান আলী ২৩ জুলাই ১৯৯০ সালে ঢাকায় মৃত্যুবরণ করেন।
  
  তথ্যসূত্র 
  
  বিষয়শ্রেণী:জাতীয় সংসদের ডেপুটি স্পিকার
  বিষয়শ্রেণী:বাংলাদেশী মুসলিম
  বিষয়শ্রেণী:চট্টগ্রাম জেলার রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:চট্টগ্রাম জেলার আইনবিদ
  বিষয়শ্রেণী:১৯২৪-এ জন্ম
  বিষয়শ্রেণী:১৯৯০-এ মৃত্যু
title: এম কোরবান আলী